Príloha č.3: OBCHODNÉ PODMIENKY PLNENIA PREDMETU ZÁKAZKY

Realizácia predmetu zákazky bude uskutočnená na základe uzatvorenej Kúpnej zmluvy.

**Predmet zmluvy:**

Dodávateľ sa zaväzuje zrealizovať všetky položky predmetu zmluvy, ktoré sú bližšie špecifikované v Prílohe č.4.

**Cena predmetu zákazky**

Celková cena predmetu zákazky je ................................. bez DPH, t. j. ................................. EUR s DPH za celý predmet zákazky v súlade s predloženým podrobným rozpisom celkovej ceny uvedenej v prílohe č.4.

**Podrobný rozpis ceny:**

Ako podrobný rozpis ceny bude slúžiť ocenený Zoznam položiek – príloha č.4.

**Podmienky plnenia:**

Lehota plnenia 24 mesiacov odo dňa nadobudnutia účinnosti Kúpnej zmluvy.

**Platobné podmienky:**

Podkladom pre platbu bude faktúra vystavená dodávateľom na podklade objednávateľom potvrdeného dodacieho listu po splnení predmetu objednávky. Lehota splatnosti vystavenej faktúry je 14 dní od dátumu jej vystavenia. V prípade, ak vo faktúre budú uvedené údaje v rozpore s touto Kúpnou zmluvou, alebo nebude obsahovať všetky potrebné náležitosti v zmysle platných predpisov, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry objednávateľovi.

**Podmienky pre odstraňovanie zistených vád:**

Objednávateľ má právo vyjadriť nespokojnosť s kvalitou tovaru, pokiaľ nebude zodpovedať predstavám objednávateľa. Prípadné reklamácie prijme dodávateľ od objednávateľa do 24 hod. od prevzatia tovaru a tieto bezplatne vybaví. Dodávateľ bude predchádzať prípadným reklamáciám stálym kontaktom s objednávateľom a príčiny operatívne odstráni. Predmet zmluvy sa považuje za splnený prevzatím predmetu objednávky objednávateľom.

**Ostatné podmienky:**

Právne vzťahy osobitne neupravené touto Kúpnou zmluvou sa riadia príslušnými ustanoveniami Obchodného zákonníka a súvisiacimi právnymi predpismi. Dodávateľ berie na vedomie, že uzatvára tento zmluvný vzťah (objednávka) s objednávateľom ako orgánom spravujúcim majetok Bratislavského samosprávneho kraja, ktorý v zmysle základných princípov zákona č. 211/2000 Z. z. o slobodnom prístupe k informáciám a o zmene niektorých zákonov (zákon o slobode informácií) v znení neskorších predpisov „čo nie je tajné, je verejné“ a „prevažujúci verejný záujem nad obchodnými a ekonomickými záujmami osôb“, na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie alebo sa týkajú používania verejných financií alebo nakladania s majetkom Bratislavského samosprávneho kraja a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto objednávky, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, a iné), na internetovej stránke objednávateľa za účelom zvyšovania transparentnosti samosprávy pre občanov a kontroly verejných. financií občanmi. Tento súhlas sa udeľuje bez akýchkoľvek výhrad a bez časového obmedzenia.

Dátum: ................... ..............................................................

podpis oprávnenej osoby uchádzača